ບັນດາທະນາຍຄວາມ ຕຳຫລວດ ເມືອງບອລຕີມໍ ຮຽກຮ້ອງໃຫ້ ໄອຍາການ ປົດຕົນເອງ ອອກຈາກຄະດີ
ບັນດາ​ທະນາຍຄວາມອ້າງວ່າ ໄອຍະການ ປະຈຳລັດ Maryland ທ່ານນາງ Marilyn Mosby ມີຜົນປະໂຫຍດ ທີ່ຂັດແຍ້ງກັນ ກັບໜ້າທີ່.
ບັນດາທະນາຍຄວາມ ຂອງຕຳຫລວດຫົກຄົນ ທີ່ປະເຊີນກັບຂໍ້ ຫາ ພົວພັນກັບການເສຍຊີວິດຂອງ ທ້າວ Freddie Gray ໄດ້ ຮຽກຮ້ອງໃຫ້ ໄອຍະການ ປົດໂຕເອງ ອອກຈາກຄະດີດັ່ງກ່າວ ບັນດາທະນາຍຄວາມ ໄດ້ຍືນຄຳຂໍຮ້ອງຕໍ່ສານໃນວັນສຸກວານ ນີ້ ຊຶ່ງເປັນວັນດຽວກັນກັບທີ່ ກະຊວງຍຸຕິທຳສະຫະລັດ ໄດ້ເປີດ ການສອບສວນເບິ່ງ ຄວາມອາດ ເປັນໄປໄດ້ ທີ່ວ່າມີຝ່າຝືນສິດ ທິພົນລະເຮືອນ ໂດຍກົມຕຳຫລວດເມືອງ Baltimore ຄຳຂໍຮ້ອງຕໍ່ສານ ອ້າງຫ້າຂໍ້ ທີ່ອາດເປັນການຂັດແຍ້ງດ້ານຜົນ ປະໂຫຍດ ເປັນເຫດຜົນວ່າເປັນຫຍັງ ທະນາຍຄວາມລັດ ປະຈຳ ນະຄອນ Baltimore ທ່ານນາງ Marilyn Mosbyຈຶ່ງສົມຄວາມທີ່ຈະລາອອກ ຊຶ່ງຮວມທັງຂໍ້ໂຕ້ແຍ້ງທີ່ວ່າ ທະນາຍຄວາມຂອງຄອບຄົວທ້າວ Gray ນັ້ນເປັນເພື່ອນສ່ວນໂຕທີ່ໃກ້ຊິດຂອງ ທ່ານນາງ Mosby ເຫດຜົນອຶ່ນໆອີກກໍຄື ທ່ານນາງ Mosby ແລະສາມີ ຄື ທ່ານ Nick Mosby ຊຶ່ງເປັນສະມາ ຊິກສະພາເມືອງ Baltimore ແມ່ນຢູ່ໃນຖານະທີ່ຈະໄດ້ຜົນປະ ໂຫຍດທາງການເງິນ ແລະ ການເມືອງ ຈາກຄະດີນີ້ ແລະທ່ານນາງ Marilyn Mosby ຮູ້ຈັກກັບບັນດາຜູ້ອາດຈະເປັນ ພິຍານ ແລະຫ້ອງການຂອງທ່ານນາງ ມີບົດບາດ ໃນການສືບສວນຄະດີດັ່ງກ່າວ ແລະມີຄະດີຟ້ອງຮ້ອງ ຫ້ອງການຂອງທ່ານນາງ ທີ່ລໍຖ້າການພິຈາລະນາຢູ່